

Ffurflen Ymateb i Gwestiynau’r Ymgynghoriad
Cwestiwn 1: Mae Llywodraeth Cymru yn cynnig sefydlu’r broses o osod ceblau o dan y ddaear yn gyntaf fel y sefyllfa ddiofyn yn achos llinellau trydan 11-132 kV newydd yng Nghymru. A fydd y dull polisi a gynigir yn briodol i gyflawni’r amcan hwn? Esboniwch eich ateb.
☐Ie
☐Na


Cwestiwn 2: Mae gwydnwch y rhwydwaith trydan yn bwysig er mwyn sicrhau cyflenwad trydan diogel a dibynadwy i gymdeithas ac er mwyn cefnogi’r gwaith o addasu i newid yn yr hinsawdd. Beth yw eich barn am effeithiau posibl cylchedau trydan o dan y ddaear ar wydnwch y rhwydwaith yng Nghymru? Ystyriwch y manteision a’r heriau wrth roi eich ateb.



Cwestiwn 3: Ydych chi’n cefnogi’r dyhead am ddull gweithredu wedi’i gydlynu’n strategol ar gyfer datblygu rhwydweithiau, a sicrhau bod cynigion newydd yn sicrhau’r gwerth gorau posibl i gymunedau ac i system ynni Cymru?
· Beth yw’r manteision yn eich barn chi?
· Beth yw’r anfanteision yn eich barn chi?



Cwestiwn 4: Ydych chi’n cytuno bod integreiddio’r seilwaith a gynigir â chynigion neu gynlluniau presennol yn flaenoriaeth? Ym mha ffordd y gallai hyn effeithio?

☐Ydw
☐Nac ydw



Cwestiwn 5: Yn eich barn chi, pa gorff fyddai’n gallu rhoi cyngor i weithredwyr rhwydweithiau a’r rheini sy’n gwneud penderfyniadau ynghylch a yw cynigion cylchedau trydan unigol yn cyd-fynd â chynlluniau strategol? 



Cwestiwn 6: Ydych chi’n cytuno bod y profion cynllunio a gynigir yn fecanweithiau priodol, cymesur ac ymarferol ar gyfer gweithredu’r polisi o osod ceblau o dan y ddaear yn gyntaf, ac i sicrhau tryloywder yn y broses o wneud penderfyniadau? 

☐Ydw
☐Nac ydw




Cwestiwn 7: Pa brofion ymarferol eraill, y gellir eu cefnogi â thystiolaeth, y byddai modd eu hystyried wrth benderfynu a oes digon o gyfiawnhad dros ganiatáu cylched trydan uwchben newydd fel eithriad? Rhowch resymau, tystiolaeth, neu enghreifftiau i ategu eich ymateb.


Cwestiwn 8: Mae Llywodraeth Cymru yn gyfrifol am bolisi cynllunio mewn perthynas â llinellau trydan 132kV sydd wedi’u cysylltu â gorsaf gynhyrchu ddatganoledig yng Nghymru, ond nid yw’n gyfrifol am osod prisiau trydan. Sut ydych chi’n meddwl y gallai mwy o ddefnydd o gylchedau trydan o dan y ddaear, yn hytrach na chylchedau uwchben, effeithio ar gostau trydan i gartrefi a busnesau yng Nghymru? Esboniwch eich ateb a rhowch dystiolaeth lle bo modd.



Cwestiwn 9: Beth yw eich barn am hierarchaeth a gynigir ar gyfer opsiynau cylched trydan, gyda gosod o dan y ddaear yn opsiwn cyntaf ac yna opsiynau eraill i’w caniatáu fel eithriadau yn unig, ar ôl edrych ar yr opsiwn/opsiynau blaenorol yn yr hierarchaeth?



Cwestiwn 10: Ydych chi’n cytuno, pan fo cylchedau trydan uwchben yn cael eu caniatáu, mai dim ond polion pren neu seilwaith cyfatebol sy’n lleihau effeithiau gweledol (ac eithrio peilonau delltog dur) y dylai eu cynnal? Os nad ydych yn cytuno, esboniwch eich ateb.

☐Ydw
☐Nac ydw




Cwestiwn 11: Mae modd defnyddio amrywiaeth o ddulliau, gan gynnwys cloddio ffosydd, aredig ceblau, a drilio cyfeiriol llorweddol, i osod cylchedau trydan o dan y ddaear. Yn eich barn chi, beth yw prif fanteision, cyfyngiadau, a chostau’r gwahanol ddulliau a ddefnyddir i osod cylchedau trydan o dan y ddaear? Rhowch unrhyw dystiolaeth, enghreifftiau, neu brofiad sy’n ategu eich ateb.



Cwestiwn 12: Mae gosod cylchedau trydan o dan y ddaear yn gallu cael effaith gadarnhaol a negyddol ar yr amgylchedd. Yn eich barn chi, beth yw prif fanteision ac anfanteision amgylcheddol gosod cylchedau trydan o dan y ddaear? Esboniwch eich ateb a rhowch unrhyw dystiolaeth neu enghreifftiau lle bo modd.



Cwestiwn 13: Pa mor bwysig yw cyflymder gosod cylchedau trydan i chi? Eglurwch pam.


Cwestiwn 14: Oes gennych chi unrhyw dystiolaeth, ymchwil, data, neu astudiaethau achos am ddefnyddio polion pren, monopolau (pren neu ddur) neu fathau eraill o seilwaith llinellau uwchben sy’n llai amlwg yn weledol? Yn benodol, byddem yn croesawu gwybodaeth am y canlynol:

· pa mor addas ydynt ar gyfer gwahanol leoliadau a dibenion;
· eu heffaith ar yr amgylchedd a’r dirwedd;
· effaith ar gymunedau lleol;
· gofynion gweithredol a chynnal a chadw;
· dibynadwyedd a gwydnwch; a
· costau.

Rhowch unrhyw dystiolaeth, enghreifftiau, neu ddolenni perthnasol i adroddiadau sydd wedi’u cyhoeddi.


Cwestiwn 15: Er mwyn gweithredu’r polisi a sicrhau ei fod yn cael ei ystyried wrth wneud penderfyniadau, mae Llywodraeth Cymru yn bwriadu defnyddio pwerau Gweinidogion Cymru o dan Ddeddf Seilwaith (Cymru) 2024 i gyflwyno Datganiad Polisi Seilwaith. Bydd Polisi Cynllunio Cymru hefyd yn cael ei ddiweddaru pan gaiff ei adolygu nesaf. Ydych chi’n cytuno â’r dull a gynigir o ddefnyddio Datganiad Polisi Seilwaith a diweddariad i ddogfen Polisi Cynllunio Cymru i roi’r polisi newydd ar waith? Os nad ydych yn cytuno, esboniwch eich ateb.

☐Ydw
☐Nac ydw



Cwestiwn 16: Ydych chi’n meddwl y gallai’r polisi a gynigir ar gyfer cylchedau trydan o dan y ddaear gael unrhyw effaith gadarnhaol neu negyddol ar bobl sydd â nodweddion gwarchodedig neu ar grwpiau penodol o bobl? Esboniwch eich safbwyntiau a rhowch unrhyw dystiolaeth neu enghreifftiau lle bo modd.
Gallai hyn gynnwys effeithiau ar bobl o wahanol oedrannau, anableddau, rhywedd, hunaniaethau rhywedd, ethnigrwydd, crefyddau neu gredoau, cyfeiriadedd rhywiol, pobl sy’n feichiog neu ar absenoldeb mamolaeth, neu bobl sy’n briod neu mewn partneriaeth sifil.


Cwestiwn 17: Yn eich barn chi, beth fyddai effaith y polisi newydd ar y Gymraeg, yn enwedig mewn ardaloedd sydd â phoblogaethau uchel o siaradwyr Cymraeg? 



Cwestiwn 18: Yn eich barn chi, sut byddai’r newidiadau polisi arfaethedig a’r profion cynllunio cysylltiedig yn debygol o effeithio ar y Gymraeg?  Mae gennym ddiddordeb arbennig yn unrhyw effeithiau tebygol ar gyfleoedd i ddefnyddio’r Gymraeg ac ar beidio â thrin y Gymraeg yn llai ffafriol na’r Saesneg. 
· Ydych chi’n credu bod cyfleoedd i hyrwyddo unrhyw effeithiau cadarnhaol?
· Ydych chi'n credu bod cyfleoedd i liniaru unrhyw effeithiau andwyol?  

Cwestiwn 19: Yn eich barn chi, a ellid llunio neu newid y newidiadau polisi arfaethedig a’r profion cynllunio cysylltiedig er mwyn:
· sicrhau effeithiau cadarnhaol neu fwy cadarnhaol ar ddefnyddio’r Gymraeg ac ar beidio â thrin y Gymraeg yn llai ffafriol na’r Saesneg; neu 
· liniaru unrhyw effeithiau negyddol ar ddefnyddio’r Gymraeg ac ar beidio â thrin y Gymraeg yn llai ffafriol na’r Saesneg?




Cwestiwn 20: Rydym wedi gofyn cwestiynau penodol. Os oes gennych unrhyw dystiolaeth berthnasol arall a fyddai, yn eich barn chi, yn helpu Llywodraeth Cymru i ddatblygu polisi yn y dyfodol ar rwydweithiau trydan yng Nghymru, rhowch y dystiolaeth honno.



Mae’n bosibl y bydd ymatebion i ymgynghoriadau’n cael eu cyhoeddi. Bydd eich ymateb yn ddienw. Fodd bynnag, os hoffech i'ch enw gael ei gyhoeddi ochr yn ochr â'ch ymateb, rhowch x yn y blwch.
	Cytunaf i'm henw gael ei gyhoeddi ochr yn ochr â'm hymateb i'r ymgynghoriad hwn.
	





